139 eldri manna að leggjast niður . Fór þá enn á ný að koma fram bitvargur einn skæður . Var það Hlíðarmóri . Eitt vor átti hann skyldulið sitt í Brekkugreni . Var það litlum spöl aust - ar en það , sem áður er lýst . Hlíðarmóri var mesti dugnaðar - jötunn og færði óspart lambakjöt í búið handa yrðlingum sínum . Heppnaðist þá að eyðileggja allt , sem kvikt var í hreysi hans , nema hann einan . Varð hans þar hvergi vart , meðan á því stóð . Ekki leið á löngu , þar til hann fór að góla uppi á Hlíðarbrúnunum . Var rödd hans grimm og skerandi og lýsti bæði sorg og reiði . Allir , sem um veginn riðu undir Hlíðinni , heyrðu læti þessi jafnt og þétt allt vorið , en alltaf duldist hann fyrir skyttum . Ekki varð þess vart , að hann réðist á nokkra kind , frá því að greni hans var unnið um vorið og allt fram um túnaslátt . En úr því stillti hann sig ekki lengur . Þeir , sem leið áttu með Hlíðinni , fóru að rekast á dauðar kindur , sem lágu þvert yfir veginn . Þegar að var gætt , voru þær allar bitnar á barkann . Á sömu götunni fundust níu kindur dauðar , flest lömb . Síð - ast fannst fjögra vetra sauður . Eftir það heyrðist hvorki né sást til Hlíðarmóra fyrr en næsta vor . Var sem honum rynni reiðin , er hann hafði hefnt fyrir vinamissinn . Aldrei hreyfði hann við herfangi sína nema til þess að deyða og drekka blóð . Næsta vor hélt hann uppteknum hætti með lambadráp . Átti þá enn skyldulið á sama stað og áður . Þá varð honum banðað með skoti , og mátti segja , að þar hefði verið mikill kappi að velli lagður . Það var 1872 . Björn Þorsteinsson , síðar bóndi í Bæ , skaut hann . Þótt ég kunni f jölmargar sagnir af bitvörgum , læt ég þessar nægja hér . Sjálfur hef ég verið sjónarvottur að mörgum drápsaðferð - um þeirra . Flestar tófur hanga á snoppu kindarinnar , aðrar bíta á barkann , og enn aðrar hafa þann heljarkraft að klippa höfuðið frá bolnum , þegar um lömb er að ræða . Hef ég fund - að þrjú lömb þannig útleikin . Tvö þeirra voru haustlömb . Þá eru þess dæmi , þótt fá séu , að tófur rífa lambfullar ær á nár - ann til að ná í lömbin . Þykir þeim kjöt lambanna betra á